457/2017

Kærður var úrskurður héraðsdóms þar sem máli L ehf. á hendur sóknaraðilanum SG og öðrum nafngreindum varnaraðilum var frestað til tiltekins tíma. Í dómi Hæstaréttar var vísað til þess að ljóst væri að L ehf. og SG leituðu ekki með kærum sínum úrlausnar um að ákvörðun héraðsdóms yrði með öllu felld úr gildi. Á hinn bóginn yrði hvorki ráðið af dómkröfum þeirra né málatilbúnaði að öðru leyti hvort málskot þeirra hefði að markmiði að fresturinn yrði lengdur eða styttur, en ófært væri að ákveða með dómi án nánari tilgreiningar „hæfilegan frest til að ljúka gagnaöflun í málinu“ svo sem krafist var. Var málinu því vísað frá Hæstarétti.

Dómur Hæstaréttar.

Mál þetta dæma hæstaréttardómararnir M-kk-nf S-kk-nf, B-kk-nf B-kk-nf og G-kvk-nf B-kvk-nf.

Sóknaraðilar skutu málinu til Hæstaréttar hvort fyrir sitt leyti með kærum 10. júlí 2017, en kærumálsgögn bárust réttinum 19. sama mánaðar. Kærður er úrskurður Héraðsdóms Reykjavíkur 27. júní 2017, þar sem máli sóknaraðilans LBI ehf. á hendur sóknaraðilanum S-kvk-þgf G-kvk-þgf og varnaraðilum var frestað til 18. september 2017. Ætla verður að sóknaraðilar telji að kæruheimild sé að finna í h. lið 1. mgr. 143. gr. laga nr. 91/1991 um meðferð einkamála. Sóknaraðilar krefjast þess bæði „að hinum kærða úrskurði verði hrundið og að lagt verði fyrir héraðsdómara að ákveða aðilum hæfilegan frest til að ljúka gagnaöflun í málinu.“ Þá krefjast þau kærumálskostnaðar óskipt úr hendi þeirra „sem kunna að taka til varna í kærumáli þessu“.

Varnaraðilarnir Allianz Global Corporate & Specialty AG, Alterra Corporate Capital 2 Ltd., Alterra Corporate Capital 3 Ltd., B-x-x J-x-x T-x-x, Bridget Anne C-x-x, Brit Insurance Ltd., C-x-x J-x-x H-x-x, D-x-x J-x-x D-x-x M-x-x C-x-x, E-x-x E-x-x H-x-x, G-x-x F-x-x S-x-x, I-x-x R-x-x P-x-x, J-x-x L-x-x G-x-x, J-x-x E-x-x, J-x-x M-x-x W-x-x, Kelvin Underwriting Ltd., Liberty Mutual Insurance Europe Ltd., Nameco (No 11) Ltd., Nameco (No 231) Ltd., Norman Thomas Rea, Novae Corporate Underwriting Ltd., QBE International Insurance Ltd., QBE Corporate Ltd., R-x-x M-x-x H-x-x R-e-x, SCOR Underwriting Ltd. og Sorbietrees Underwriting Ltd. krefjast þess aðallega að málinu verði vísað frá Hæstarétti, en til vara að hinn kærði úrskurður verði staðfestur. Í báðum tilvikum krefjast þeir kærumálskostnaðar.

Varnaraðilarnir S-kk-nf Þ-kk-nf Á-kk-nf, H-kk-nf J-kk-nf K-kk-nf, K-kk-nf G-kk-nf, A-kk-nf S-kk-nf, Þ-kk-nf B-kk-nf og J-kk-nf Þ-kk-nf O-kk-nf hafa ekki látið málið til sín taka fyrir Hæstarétti.

Með hinum kærða úrskurði var ákveðið að fresta máli sóknaraðilans LBI ehf. gegn öðrum málsaðilum til þinghalds, sem háð yrði 18. september 2017 klukkan 13.15. Af fyrrgreindum dómkröfum sóknaraðila er ljóst að þau leita ekki með kærum sínum úrlausnar um að ákvörðun héraðsdóms um að fresta málinu verði með öllu felld úr gildi. Hvorki verður á hinn bóginn ráðið af þessum dómkröfum né málatilbúnaði sóknaraðila að öðru leyti hvort málskot þeirra hafi að markmiði að fresturinn, sem ákveðinn var, verði lengdur eða hann styttur, en ófært er að ákveða með dómi án nánari tilgreiningar „hæfilegan frest til að ljúka gagnaöflun í málinu“. Þegar af þessum sökum er óhjákvæmilegt að vísa málinu frá Hæstarétti.

Rétt er að aðilarnir beri hvert sinn kærumálskostnað.

Dómsorð:

Máli þessu er vísað frá Hæstarétti.

Kærumálskostnaður fellur niður.